open-index/open-wikipedia-markdown huggingface dataset:
ออกซานา โวเยโวดีนา

**ออกซานา อันเดรเยฟนา โวเยโวดีนา** (; เกิด 10 กรกฎาคม ค.ศ. 1992) หรือ **รีฮานา เปตรา** () เป็นอดีตบาทบริจาริกาในสุลต่านมูฮัมมัดที่ 5 แห่งกลันตัน มีชื่อเสียงจากการเป็นนางแบบ และชนะเลิศในการประกวดมิสมอสโก 2015

## ประวัติ
โวเยโวดีนาเกิดเมื่อวันที่ 10 กรกฎาคม ค.ศ. 1992 ณ เมืองอัสตราฮัน แคว้นอัสตราฮัน ประเทศรัสเซีย แต่เติบโตและเข้ารับการศึกษาที่เมืองตากันร็อก แคว้นรอสตอฟ บิดาชื่ออันเดรย์ อีวาโนวิช โกร์บาเตนโก เป็นนักศัลยแพทย์ออร์โทพีดิกส์ชาวรอสตอฟ-นา-โดนู เขาเปิดคลินิกส่วนตัวที่เมืองรอสตอฟ-นา-โดนู และตากันร็อก ส่วนมารดาชื่อลุดมีลา โวเยโวดีนา เป็นนักเปียโนคอนเสิร์ตในโรงละครบอลชอย

โวเยโวดีนาสำเร็จการศึกษาระดับปริญญาตรีสาขาเศรษฐศาสตร์ และปริญญาโทสาขาการจัดการ จากมหาวิทยาลัยเศรษฐศาสตร์รัสเซีย เปลฮาโนวา เธอเคยเข้าประกวดมิสมอสโก 2015 ได้รางวัลชนะเลิศประจำปีนั้น

## ชีวิตส่วนตัว
โวเยโวดีนาเข้าพระราชพิธีอภิเษกสมรสตามธรรมเนียมมลายูกับสุลต่านมูฮัมมัดที่ 5 แห่งกลันตัน ผู้ดำรงพระอิสริยยศเป็นกษัตริย์มาเลเซียพระองค์ที่ 14 เมื่อวันที่ 7 มิถุนายน ค.ศ. 2018 และจัดพระราชพิธีอภิเษกสมรสตามธรรมเนียมรัสเซีย เมื่อวันที่ 22 พฤศจิกายน ค.ศ. 2018 ที่มอสโก ประเทศรัสเซีย ซึ่งโวเยโวดีนาเปลี่ยนไปนับถือศาสนาอิสลามตั้งแต่เดือนเมษายนปีนั้น รวมทั้งเปลี่ยนชื่อเป็น *รีฮานา เปตรา* ตามพระปรมาภิไธยเดิมของสามี ข่าวเรื่องการอภิเษกสมรสถูกกล่าวถึงกันอย่างกว้างขวางในสื่อสังคมออนไลน์ในเดือนมกราคม ค.ศ. 2019 แต่สำนักพระราชวังกลันตันกลับไม่มีแถลงการณ์เพื่อออกมายอมรับหรือปฏิเสธอย่างเป็นทางการ

สื่อมวลชนออกมารายงานว่าโวเยโวดีนาให้กำเนิดบุตร นามว่า เติงกู อิสมาอิล เลอน เปตรา บิน เติงกู มูฮัมมัดลีมา ฟาริซ เปตรา () เมื่อวันที่ 21 พฤษภาคม ค.ศ. 2019 ที่กรุงมอสโก ครั้นวันที่ 22 มิถุนายน ค.ศ. 2019 หรือราวหนึ่งเดือนหลังให้กำเนิดพระโอรส สุลต่านมูฮัมมัดที่ 5 ทรงหย่ากับโวเยโวดีนาที่ประเทศสิงคโปร์ ด้วยการกล่าวเฏาะลากสามครั้ง () อันเป็นการหย่ารูปแบบหนึ่งในศาสนาอิสลาม

หลังการหย่า โวเยโวดีนาได้ออกมาให้สัมภาษณ์กับคเซนยา ซอบชัก () นักข่าวและนักการเมืองหญิงชาวรัสเซีย ว่า บาทบริจาริกาอีกนางหนึ่งของสุลต่านมูฮัมมัดที่ 5 คือ ยานา ยาคุบโควา (Yana Jakoubka) ซึ่งเป็นชาวเช็กเกีย พยายามหาทางติดต่อเธอกับพ่อ รวมทั้งเคยกล่าววาจาข่มขู่ลูกชายของเธอเมื่อเดือนมิถุนายน ค.ศ. 2019 เรื่องนี้ถูกสื่อของสหราชอาณาจักรและรัสเซียพูดถึงกันอย่างกว้างขวาง

โวเยโวดีนาโพสต์ภาพระหว่างใช้ชีวิตคู่กับสุลต่านผ่านอินตราแกรมส่วนตัว ในที่สุดสำนักพระราชวังกลันตัน ออกมาแถลงการณ์เมื่อวันที่ 6 กันยาย ค.ศ. 2019 โดยได้ตำหนิการกระทำของโวเยโวดีนาในกรณีที่โพสต์ภาพชีวิตส่วนพระองค์ของสุลต่านบนสื่อโซเชียลมีเดียว่าไม่เหมาะสมและหมิ่นประมาท ขณะที่สุลต่านมูฮัมมัดที่ 5 ทรงแสดงความเสียพระทัยเรื่องการเลือกใช้ชีวิตส่วนพระองค์ แม้จะไม่ได้ออกชื่อว่าหมายถึงใคร แต่ประชาชนมองว่า การกล่าวเช่นนี้ถือเป็นการยอมรับกลาย ๆ ว่าการอภิเษกสมรสนั้นเคยเกิดขึ้นจริง

## อ้างอิง

## แหล่งข้อมูลอื่น
* 

หมวดหมู่:นางแบบรัสเซีย
หมวดหมู่:บุคคลจากอัสตราฮัน
หมวดหมู่:ชาวรัสเซียในประเทศมาเลเซีย
หมวดหมู่:ชาวรัสเซียเชื้อสายโปแลนด์
หมวดหมู่:ชาวรัสเซียเชื้อสายยูเครน
หมวดหมู่:ชาวมาเลเซียเชื้อสายรัสเซีย
หมวดหมู่:ชาวมาเลเซียเชื้อสายโปแลนด์
หมวดหมู่:ชาวมาเลเซียเชื้อสายยูเครน
หมวดหมู่:มุสลิมชาวรัสเซีย
หมวดหมู่:มุสลิมชาวมาเลเซีย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:บาทบริจาริกา
วัดท่าคก

**วัดท่าคก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 2 ไร่ 3 งาน และเป็นที่ธรณีสงฆ์ เนื้อที่ 2 งาน ตั้งอยู่ด้านทิศเหนือของวัด ที่ธรณีสงฆ์ทิศเหนือติดแม่น้ำโขง ทิศใต้ติดถนนชายโขง หรือเรียกขานในนามแหล่งท่องเที่ยวว่า "ถนนคนเดิน" เป็นที่โล่งไว้จัดกิจกรรมของส่วนรวมเป็นครั้งคราวและให้นักท่องเที่ยวได้ใช้เป็นสถานที่พักผ่อนชมวิวริมน้ำโขงได้สวยงาม โดยไม่ให้มีผู้ค้าจำหน่ายสินค้า ทั้งนี้แต่เดิมที่ตั้งวัดและที่ธรณีสงฆ์เป็นพื้นที่ติดต่อเป็นผืนเดียวกัน ซึ่งเมื่อ พ.ศ. 2484 มีการย้ายที่ตั้งที่ว่าการอำเภอเชียงคานขึ้นใหม่ที่เห็นอยู่ในปัจจุบัน จึงมีการตัดถนนชายโขงผ่านที่ดินวัด ทำให้ที่ดินวัดถูกแบ่งออกเป็น 2 แปลงดังกล่าว

วัดท่าคกตั้งวัดเมื่อ พ.ศ. 2395 เดิมตั้งอยู่ริมแม่น้ำโขง ซึ่งเป็นคุ้มวังน้ำวน ภาษาท้องถิ่นเรียกว่า "คก" จึงตั้งชื่อวัดว่า "วัดท่าคก" เล่ากันว่าบิดาของพระยาศรีอัคฮาด และชาวบ้านช่วยกันสร้างวัดขึ้น ด้วยป้องกันกลอุบายของฝรั่งเศสที่คิดจะมาเช่าผืนแผ่นดินสยามไว้เก็บสินค้าเพื่อไม่ให้รุกล้ำพื้นที่เข้ามา จึงได้สร้างวัดท่าคกกันพื้นที่เอาไว้ ได้รับพระราชทานวิสุงคามสีมาเมื่อ พ.ศ. 2410 เขตวิสุงคามสีมา กว้าง 7 เมตร ยาว 13.60 เมตร ในสมัยพระศรีอัคฮาด (สีทา) ซึ่งเป็นเจ้าเมืองเชียงคานในสมัยนั้น พร้อมทั้งผูกพัทธสีมา

อุโบสถ (สิม) ยังคงมีสภาพดีและยังมีการใช้งานอยู่ เนื่องจากได้รับการดูแลรักษามาโดยตลอด ปัจจุบันได้มีการก่อแท่นปูนปูกระเบื้องสูงประมาณ 15 เซนติเมตร อยู่บริเวณด้านหน้าพระประธานในห้องโถงกลางของอาคารสิม เพื่อให้เป็นพื้นที่เฉพาะของพระภิกษุสงฆ์และป้องกันไม่ให้ฆราวาสขึ้นไปบนนั้นโดยเฉพาะผู้หญิง เนื่องจากชาวบ้านเชื่อว่าหากผู้หญิงเข้าไปในพื้นที่บริเวณบือสิม อาจจะไม่เป็นมงคลและเกิดสิ่งไม่ดีขึ้นได้ ส่วนด้านนอกอาคารสิมได้มีการติดตั้งระฆังแขวนไว้โดยรอบ 

เมื่อ พ.ศ. 2563 พบว่าอุโบสถทาสีใหม่ โดยใช้สีหลักเป็นสีเหลือง ทอง เขียว แดง และสีน้ำเงิน บริเวณด้านขวามือของประตูทางเข้าสิมติดป้ายประวัติวัดท่าคก ภายในอุโบสถเป็นที่ประดิษฐานพระประธาน ปางมารวิชัย ศิลปะปูนปั้นล้านช้าง บนเพดานของอุโบสถทำเป็นรูปพานรัฐธรรมนูญสีเหลืองบนพื้นสีฟ้า ล้อมรอบด้วยลายกระหนกและดอกไม้กลม โดยอยู่คู่กับเพดานรูปธรรมจักร

เมื่อ พ.ศ. 2565 มีการบูรณะอุโบสถในส่วนที่ชำรุดสำคัญ ได้แก่ เปลี่ยนกระเบื้องมุงหลังคา เครื่องลำยองหลังคา ซ่อมแซมผนัง พื้น และปรับปรุงระบบไฟฟ้า โดยการควบคุมดูแลของกรมศิลปากร สำนักงานศิลปากรที่ 8 ขอนแก่น และใช้งบประมาณของวัดท่าคกทั้งจำนวน 3,190,000 บาท ผู้รับจ้างบูรณะคือ บริษัท อาร์ต แอ็นทีค คอนสตรัคชั่น จำกัด เริ่มงานตามสัญญาจ้างตั้งแต่วันที่ 3 กรกฎาคม 2565 - 14 มีนาคม 2566

## รายนามเจ้าอาวาส
* พระอาจารย์พา
* พระอาจารย์ดี
* พระอาจารย์สาย
* พรไหล
* พระบุญมี
* พระศรีจันทร์ วิลาโภ
* พระสายใจ อคฺคปุญฺโญ
* พระคำมี คมฺภีโร
* พระมหาเมฆ ญาณพุทฺโธ พ.ศ. 2515–2527
* พระเสถียร สุธีโร พ.ศ. 2528–2533
* พระบุญมี พ.ศ.2534-2535
* พระธีรพันธ์ สนฺติธมฺโม พ.ศ. 2536-2545
* พระสมยศ ธมฺมสรโณ (พระน้อย) พ.ศ.2546-ปัจจุบัน

## อ้างอิง

ท่าคก
หมวดหมู่:โบราณสถานในจังหวัดเลย
วัดท่าแค (จังหวัดลพบุรี)

**วัดท่าแค** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองลพบุรี จังหวัดลพบุรี

วัดท่าแคสร้างเมื่อ พ.ศ. 2357 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 ผูกพัทธสีมาเมื่อวันที่ 22 กุมภาพันธ์ พ.ศ. 2519 ได้ขึ้นทะเบียนเป็นโบราณสถานเมื่อวันที่ 16 กรกฏาคม พ.ศ. 2535 โบราณสถานได้รับการบูรณะแล้วเมื่อปีงบประมาณ 2562

วัดมีโบราณสถานที่สำคัญ คือ หอไตรสมัยรัตนโกสินทร์ใต้ถุนยกสูงโล่ง สร้างเมื่อ พ.ศ. 2466 เป็นอาคารไม้ทรงสี่เหลี่ยมจัตุรัสชั้นเดียว ใต้ถุนยกสูงโล่ง หลังคาทำเป็นจัตุรมุขซ้อนลดหลั่นกัน 3 ชั้น หน้าจั่วประดับไม้ฉลุรองรับหลังคา มุงด้วยกระเบื้องว่าว ปูนปั้นทับสันเป็นบางส่วน และหลังคาปีกนกเทลาดต่อเนื่องกันโดยตลอดประดับหลังคา มีปั้นลมและเชิงชายด้วยเสาไม้กลึง และลายฉลุเครือเถา พื้นอาคารชั้นบนปูไม้กระดานตีชนตลอดแนว ประตูบานเฟี้ยมบริเวณฝาผนังห้องเก็บพระไตรปิฎก ส่วนล่างของบานประตูเป็นไม้แกะสลักภาพต้นไม้ กระถางแจกันดอกไม้และรูปสัตว์ ส่วนบนของบานประตูกรุด้วยกระจก ช่องลมทำฉลุไม้โดยรอบ รอบอาคารบริเวณระเบียงทำเป็นเสากลมมีราวระเบียงและลูกกรงไม้ เสาระหว่างระเบียงประดับด้วยลวดลายไม้ฉลุ

ศาลาการเปรียญไม้ขนาดใหญ่ที่อยู่ใกล้หอไตร ซึ่งสร้างขึ้นโดยมีลวดลายคล้ายกันเพียงแต่มีรายละเอียดน้อยกว่า ศาลาการเปรียญหลังนั้นได้ระบุศักราชที่สร้างไว้เมื่อ พ.ศ. 2475

## อ้างอิง

ท่าแค
หมวดหมู่:โบราณสถานในจังหวัดลพบุรี
อี บย็อง ฮุน

**อี บย็อง-ฮุน** (; เกิด 14 ตุลาคม 1944) เป็นผู้กำกับและโปรดิวเซอร์รายการโทรทัศน์ของเกาหลีใต้ เขาเป็นที่รู้จักกันเป็นอย่างดีจากการกำกับละครย้อนยุค โดยเฉพาะอย่างยิ่ง *500 Years of Joseon* (1983-1990), *[[คนดีที่โลกรอ หมอโฮจุน]]* (1999) และ *[[แดจังกึม จอมนางแห่งวังหลวง]]* (2003)

## อาชีพ
อี บย็อง-ฮุน เริ่มต้นทำงานกับสถานีโทรทัศน์เอ็มบีซี ในปี ค.ศ. 1970 และเปิดตัวงานกำกับเดี่ยวของเขา ในปี ค.ศ. 1974

ในปี ค.ศ. 1983 เขาและนักเขียน ชิน บ็อง-ซึง ได้สร้างซีรีส์ความยาวแปดปีที่มีชื่อเสียงเรื่อง *500 Years of Joseon* ผลงานเรื่องต่อมาของเขาคือละครร่วมสมัยเรื่อง *My Mother's Sea* (1993) ที่ คิม จง-ซู เขียนขึ้นก็ได้รับความนิยมเช่นกันโดยมีเรตติ้งผู้ชมสูงสุด 51.6% และในปี ค.ศ. 1999 เขาได้ปฏิวัติแนวละครซากึกในละครเรื่อง *[[คนดีที่โลกรอ หมอโฮจุน]]* ซึ่งเป็นละครย้อนยุคเรื่องแรกของเกาหลีที่เน้นไปที่บุคคลในประวัติศาสตร์ที่เป็น "สามัญชน" แทนที่จะเป็นราชวงศ์หรือขุนนางผู้มีอำนาจ *คนดีที่โลกรอ หมอโฮจุน* มีเรตติ้งผู้ชมทำลายสถิติถึง 64% (ละครเกาหลีที่มีเรตติ้งสูงสุดตลอดกาลอันดับที่ 4) 
ตามด้วย *[[อิมซังอ๊ก ยอดพ่อค้าหัวใจทระนง]]* ในปี ค.ศ. 2001 ซึ่งดัดแปลงจากนวนิยายของ ชเว อิน-โฮ เกี่ยวกับพ่อค้าในตำนาน อิม ซัง-อ๊ก นักข่าวได้บัญญัติศัพท์คำว่า "ฟิวชันซากึก" สำหรับความพยายามของอีในการฟื้นความนิยมแนวละครซากึกโดยเปลี่ยนการเข้าถึงและการเล่าเรื่องในอดีตของละครย้อนยุคให้น่าสนใจยิ่งขึ้นสำหรับกลุ่มผู้ชมที่อายุน้อย

ละครแนวซากึกมีชื่อเสียงมากขึ้นในปี ค.ศ. 2003 เมื่อละครเรื่อง *[[แดจังกึม จอมนางแห่งวังหลวง]]* (หรือที่รู้จักในชื่อ Jewel in the Palace) ซึ่งตัวเอกจังกึมฝึกฝนการทำอาหารในราชสำนักของเกาหลีก่อนจะเป็นแพทย์หลวงหญิงคนแรกของโชซ็อน ละครเรื่องแดจังกึมได้รับความนิยมอย่างมากโดยมีเรตติ้งผู้ชมสูงสุด 57.8% (ละครเกาหลีที่มีเรทติ้งสูงสุดตลอดกาลอันดับที่ 10) ใช้ทุนสร้าง  ต่อมาได้ส่งออกไปยัง 91 ประเทศโดยมีรายได้ 103.4 ล้านเหรียญสหรัฐทั่วโลก ทำให้นักแสดงสาวอี ย็อง-แอ กลายเป็นซุปเปอร์สตาร์ในประเทศจีน และเป็นไอคอนของวัฒนธรรมเกาหลี

ในปี ค.ศ. 2016 อีได้ร่วมงานกับนักเขียนบท ชเว วัน-คยู เป็นครั้งที่ 3 กับละครครบรอบ 55 ปีการก่อตั้งเอ็มบีซี เรื่อง *[[อ๊กยอ ผู้พิทักษ์แห่งโชซอน]]* ละครเรื่องนี้เกี่ยวกับเด็กผู้หญิงที่เกิดในคุกและต่อมาได้กลายเป็นทนายความให้กับคนยากจนและผู้ถูกกล่าวหาอย่างไม่เป็นธรรม

## ผลงาน
### ฐานะผู้กำกับ
* *[[อ๊กยอ ผู้พิทักษ์แห่งโชซอน]]* (เอ็มบีซี, 2016)
* *[[ควังยอน หมอม้าแห่งโชซอน]]* (เอ็มบีซี, 2012-2013)
* *[[ทงอี จอมนางคู่บัลลังก์]]* (เอ็มบีซี, 2010)
* *[[ลีซาน จอมบัลลังก์พลิกแผ่นดิน]]* (เอ็มบีซี, 2007-2008)
* *[[ซอดองโย สายใยรักสองแผ่นดิน]]* (เอสบีเอส, 2005-2006)
* *[[แดจังกึม จอมนางแห่งวังหลวง]]* (เอ็มบีซี, 2003-2004)
* *[[อิมซังอ๊ก ยอดพ่อค้าหัวใจทระนง]]* (เอ็มบีซี, 2001-2002)
* *[[คนดีที่โลกรอ หมอโฮจุน]]* (เอ็มบีซี, 1999-2000)

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวเกาหลี
คาบสมุทรโองะ

**คาบสมุทรโองะ** () เป็นคาบสมุทรที่ตั้งอยู่ในจังหวัดอากิตะ ประเทศญี่ปุ่น เป็นที่ตั้งของเมืองโองะ เป็นภูมิประเทศที่มีภูเขาเป็นส่วนใหญ่ คาบสมุทรโองะดั้งอยู่ใกล้กับทะเลสาบฮาจิโรงาตะซึ่งเป็นทะเลสาบที่เคยใหญ่เป็นอันดับสองในญี่ปุ่น (ในปัจจุบันใหญ่เป็นอันดับ 18) คาบสมุทรโองะมีชื่อเสียงในด้านเทศกาลนามาฮาเกะ

## ระเบียงภาพ

File:Location OgaPeninsulaJp.jpg|ที่ตั้ง
File:Oga Peninsula Relief Map, SRTM-1.jpg|แผนที่ของคาบสมุทร
File:Oga peninsula z.JPG|ท่าเรือคาโมะ
File:Godzilla-iwa in Oga,Akita.jpg|ก็อตซิลลาร็อค 
File:Oga Aquarium 20200118b.jpg|พิพิธภัณฑ์สัตว์น้ำโองะ
File:Straw namahage.1.jpg|พิพิธภัณฑ์นามาฮาเกะ


## อ้างอิง

โองะ
หมวดหมู่:ภูมิศาสตร์จังหวัดอากิตะ
วัดท่าคกเรือ

**วัดท่าคกเรือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบ่อ อำเภอท่าบ่อ จังหวัดหนองคาย มีเนื้อที่ 5 ไร่ 81 ตารางวา

วัดท่าคกเรือสร้างขึ้นเมื่อ พ.ศ. 2120 ได้รับพระราชทานวิสุงคามสีมาครั้งแรกเมื่อ พ.ศ. 2310 ครั้งที่ 2 เมื่อ พ.ศ. 2534 บริเวณที่ตั้งวัดเป็นคุ้งแม่น้ำโขง น้ำนิ่ง สามารถจอดเรือได้สะดวก เรือสินค้าจากหลวงพระบาง เวียงจันทน์ นครพนม มักมาจอดแวะพักะพักซื้อขายสินค้ากันบริเวณนี้ พ.ศ. 2438 บ้านท่าบ่อได้ยกฐานะขึ้นเป็นเมืองท่าบ่อ มีพระกุประดิษฐ์บดี (ชาลี) ดำรงตำแหน่งผู้ว่าราชการเมืองท่าบ่อ ท่านได้สร้างบ้านแปงเมือง ทั้งยังปฏิสังขรณ์บูรณะซ่อมแซมวัดท่าคกเรือ สันนิษฐานว่าหลวงพ่อพระเจ้าทองแสน ท่านได้อัญเชิญมาจากอาณาจักรล้านช้าง ซึ่งได้ประดิษฐานอยู่ที่วัดท่าคกเรือสืบต่อมา

ปูชนียวัตถุที่สำคัญ คือ *พระเจ้าทองแสน* ซึ่งกรมศิลปากรได้ประกาศขึ้นทะเบียนโบราณวัตถุ พระพุทธรูปสร้างด้วยสำริด ศิลปะล้านช้าง อายุราวพุทธศตวรรษที่ 23–24 หน้าตักกว้าง 87 เซนติเมตร (34 นิ้ว) สูง 213 เซนติเมตร องค์พระสูง 130 เซนติเมตร (51 นิ้ว) และฐานองค์พระกว้าง 89.4 เซนติเมตร ที่ฐานมีจารึกอักษรธรรมอีสาน 2 บรรทัด องค์พระสามารถถอดแยกออกจากฐานพระแท่นได้ เช่นเดียวพระรัศมีที่ทำเป็นดอกบัวตูมประดับแก้ว เพชร พลอย ก็สามารถถอดออกได้ ประดิษฐานอยู่ในอุโบสถ นอกจากนี้ภายในวัดยังเป็นสถานที่บรรจุอัฐิอดีตเจ้าเมืองท่าบ่อ 

## อ้างอิง

ท่าคกเรือ
วัดพิจิตรสังฆาราม

**วัดพิจิตรสังฆาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนยาง อำเภอหนองสูง จังหวัดมุกดาหาร

วัดพิจิตรสังฆารามสร้างเมื่อ พ.ศ. 2464 โดยพระเหรีญญู เจ้าไชยมาส เจ้าราชรินทร นายติว พร้อมด้วยชาวบ้านร่วมกันสร้าง ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538 โรงธรรมหรือหอแจกหลังแรกสร้างเมื่อ พ.ศ. 2469 หลังปัจจุบันบูรณะเมื่อ พ.ศ. 2500 กรมศิลปากรประกาศขึ้นทะเบียนและกำหนดเขตที่ดิน โบราณสถาน วัดพิจิตรสังฆาราม มีพื้นที่โบราณสถาน 2 งาน 44 ตารางวา ประกาศ ณ วันที่ 2 พฤศจิกายน พ.ศ. 2564

วัดพิจิตรสังฆารามมี *[[ธรรมาสน์]]เสาเดียว* สร้างเมื่อ พ.ศ. 2473 ประดิษฐานอยู่ในหอแจก เป็นธรรมาสน์ที่สร้างขึ้นให้ตั้งอยู่บนเสาไม้หนึ่งต้น คันทวยแกะสลักเป็นรูปพญานาคสี่ตัว วางไว้สี่ทิศ ชั้นธรรมาสน์ห้องสี่หลี่ยมจัตุรัส มีหน้าต่างสามบาน บานประตูหนึ่งบานมีลักษณะคล้ายหน้าต่าง หลังคาธรรมาสน์ สร้างเป็นเก๋งห้าชั้น ลดหลั่นขึ้นไปถึงยอดสูงสุด

## อ้างอิง

พิจิตรสังฆาราม
หมวดหมู่:โบราณสถานในจังหวัดมุกดาหาร
หมวดหมู่:อำเภอหนองสูง
กือยิวนาอุกฟิล์ม

**กือยิวนาอุกฟิล์ม** () เป็นสตูดิโอภาพยนตร์ในอดีตสหภาพโซเวียต ซึ่งตั้งอยู่ในกรุงเคียฟ สาธารณรัฐยูเครน ก่อตั้งขึ้นในปี 1941 แม้ว่าสตูดิโอแห่งนี้จะสร้างขึ้นเพื่อผลิตภาพยนตร์วิทยาศาสตร์ แต่ในที่สุดกือยิวนาอุกฟิล์มก็กลายเป็นที่รู้จักเป็นอย่างดีจากภาพยนตร์แอนิเมชัน

## ประวัติ
กือยิวนาอุกฟิล์มเป็นคำเรียกย่อของ "สตูดิโอภาพยนตร์วิทยาศาสตร์เคียฟ" สร้างขึ้นเพื่อเป็นสตูดิโอสำหรับภาพยนตร์สารคดี งานหลักของสตูดิโอคือการผลิตภาพยนตร์วิทยาศาสตร์และสารคดียอดนิยมที่ครอบคลุมหัวข้อต่าง ๆ นอกจากนี้ สตูดิโอยังได้ปล่อยภาพยนตร์แอนิเมชันจำนวน 342 เรื่อง ซึ่งส่วนใหญ่ยังคงได้รับความนิยมในปัจจุบัน เช่น ซีรีส์เกี่ยวกับ *[[คอสแซ็กซาปอริฌเฌีย]]* (กำกับโดยวอลอดือมือร์ ดัคนอ), ซีรีส์ *[[Adventures of Captain Wrongel]]*, *[[Doctor Aybolit (film)|Doctor Aybolit]]*  และ *[[Treasure Island (1988 film)|Treasure Island]]* เวอร์ชันสตูดิโอนี้ (ทั้งสามเรื่อง กำกับโดยดาวึด แชร์กัสกึย) ภาพยนตร์ของสตูดิโอได้รับรางวัลมากมายจากเทศกาลภาพยนตร์ระดับนานาชาติและระดับชาติ

แฟลิกส์ ซอบอเลียว ผู้กำกับภาพยนตร์ (*Animals' Tongue, I and Others, Can Animal Think?*) และแยวแฮนีย์ ซาห์ดันสกึย บรรณาธิการบริหารของสตูดิโอได้รับการพิจารณาให้เป็นผู้บุกเบิกและบุคคลสำคัญในวงการสารคดีในอดีตสหภาพโซเวียต ทุกปีสตูดิโอออกฉายภาพยนตร์มากกว่า 400 เรื่อง

หลังจากการล่มสลายของสหภาพโซเวียต กือยิวนาอุกฟิล์มอยู่ในจุดตกต่ำและได้เปลี่ยนชื่อเป็นภาพยนตรสถานแห่งชาติยูเครน

## แหล่งข้อมูลอื่น
* National Cinemateque of Ukraine website 
* Full list of animated films at animator.ru
หมวดหมู่:ภาพยนตร์ในประเทศยูเครน
หมวดหมู่:บริษัทภาพยนตร์ในสหภาพโซเวียต
หมวดหมู่:การ์ตูนโซเวียต
หมวดหมู่:การ์ตูนยูเครน
เทือกเขาโออุ

**เทือกเขาโออุ** () เป็นเทือกเขาในภูมิภาคโทโฮกุ ประเทศญี่ปุ่น เป็นเทือกเขาที่ยาวที่สุดในญี่ปุ่น ยาว 500 กิโลเมตร (311 ไมล์) จากทางใต้ของคาบสมุทรนัตสึโดมาริ จังหวัดอาโอโมริ ไปจนถึงภูเขานาสุทางตอนเหนือของภาคคันโต ถึงแม้จะมีความยาวมากแต่มีความกว้างเพียง 35 กิโลเมตร (22 ไมล์) จุดที่สูงที่สุดคือภูเขาอิวาเตะ 2,038 เมตร (6,686 ฟุต)

เทือกเขานี้ประกอบด้วยภูเขาที่เป็นที่รู้จักกว้างขวางหลายลูก ได้แก่ ภูเขาฮักโกดะ ภูเขาอิวาเตะ ภูเขาซาโอ ภูเขาอาซูมะ ภูเขายาเกชิ และภูเขาอาดาตาระ

## การตั้งชื่อ
ภูเขาถูกตั้งชื่อตามแคว้นมุตสึ และแคว้นเดวะ ใช้คันจิหนึ่งตัวของทั้งสองจังหวัดรวมกันนั้น คือ 奥 และ 羽 ตามลําดับ

## ธรณีวิทยา
เทือกเขาโออุเริ่มก่อตัวขึ้นในสมัยไพลโอซีนอยู่ตรงกลางของส่วนโค้งญี่ปุ่นตะวันออกเฉียงเหนือ เป็นผลของการจากการมุดตัวของแผ่นโอค็อตสค์และแผ่นแปซิฟิก ทำให้ก่อตัวเป็นแนวภูเขาไฟในยุคควอเทอร์นารี 
## อ้างอิง

หมวดหมู่:ภูมิศาสตร์จังหวัดอิวาเตะ
หมวดหมู่:ภูมิศาสตร์จังหวัดอาโอโมริ
หมวดหมู่:ภูเขาในจังหวัดอากิตะ
ปอร์โตมาโซ

**ปอร์โตมาโซบิสซิเนสทาวเวอร์** (; ; มักเรียกสั้น ๆ ว่า **ปอร์โตมาโซ** หรือ *Big Blue*) เป็นอาคารระฟ้าแห่งแรกและแห่งเดียวในประเทศมอลตา โดยเป็นอาคารสำนักงานซึ่งตั้งอยู่ในย่านปอร์โตมาโซของเมืองเซนต์จูเลียน (, ซานจีลยาน) ซึ่งเป็นเมืองทางทิศเหนือของวัลเลตตาเมืองหลวงของมอลตา เปิดดำเนินการในปี พ.ศ. 2544 อาคารมีความสูง 97.54 เมตร (320.0 ฟุต) มี 23 ชั้น ซึ่งเป็นพื้นที่สำนักงานเชิงพาณิชย์แบบผสมผสาน เป็นอาคารที่สูงที่สุดของมอลตาเมื่อสร้างเสร็จจนถึงปี พ.ศ. 2563 เมื่ออาคารเมอร์คิวรีเฮาส์ทาวเวอร์ (Mercury House Tower) ซึ่งอยู่ในเขตเซนต์จูเลียนเช่นกันและยังอยู่ระหว่างการก่อสร้างมีความสูงมากกว่า

## รูปแบบการใช้งาน
[thumb|left|อาคารปอร์โตมาโซ มุมมองจากเมืองซานจวานน์ ([San Ġwann)]]
หกชั้นแรกของอาคารมีพื้นที่ชั้นละ 465 ตารางเมตร (5,010 ตารางฟุต) ในขณะที่ชั้นที่เหลือมีพื้นที่แต่ละชั้น 295 ตารางเมตร (3,180 ตารางฟุต) รวมพื้นที่ทั้งโครงการ 128,000 ตารางเมตร ชั้นแรกเป็นพื้นที่ของศูนย์การค้าอาร์คาเดีย (Arkadia) ในขณะที่ชั้นบนสุดของอาคารเป็นไนท์คลับที่มีระเบียงที่สามารถมองเห็นทิวทัศน์ของประเทศได้

อาคารตั้งอยู่ใกล้ย่านธุรกิจกลางคืนเพซวิลล์ (Paceville) และมองเห็นท่าเรือปอร์โตมาโซมารีนา (Portomaso Marina) บริเวณโดยรอบมีโรงแรม, อพาร์ตเมนต์, บาร์และร้านอาหาร, ร้านค้า และทางเดินริมอ่าวสปีโนลาที่เรียงรายด้วยต้นไม้

กาสิโนปอร์โตมาโซตั้งอยู่ในอาคาร เคยเป็นสถานที่สำหรับการแข่งขันโป๊กเกอร์ Battle of Malta ในปี พ.ศ. 2555 และ 2556

ผนังกระจกของอาคารทำจากกระจกตัดแสง ทำให้แทบไม่สังเกตเห็นแสงจากอาคารในตอนกลางคืน จะมีเฉพาะแสงประดับบนหลังคาและเสาอากาศเท่านั้นที่จะส่องสว่างเป็นสีแดงและสีน้ำเงิน

การก่อสร้างอาคารปอร์โตมาโซ เป็นที่วิพากษ์วิจารณ์ตั้งแต่ต้น จากความสูงของอาคาร และประเด็นของสถาปัตยกรรมที่ไม่สอดคล้องกับอาคารดั้งเดิมของมอลตาอื่น ๆ ที่อยู่รายรอบ

## อาคารปอร์โตมาโซทาวเวอร์ 2
thumb|อาคารปอร์โตมาโซทาวเวอร์ 2 (ซ้าย) และปอร์โตมาโซบิสซิเนสทาวเวอร์ (ขวา)
ปอร์โตมาโซทาวเวอร์ 2 (The second Portomaso tower หรือ *Crystal Ship*) เป็นโครงการต่อเนื่อง อาคารสูงโครงสร้างเหล็ก ตั้งอยู่ติดกับอาคารปอร์โตมาโซบิสซิเนสทาวเวอร์ อาคารมีรูปทรงใบเรือสูง 11 ชั้น ประกอบด้วยพื้นที่สำนักงานรวมกว่า 5,000 ตารางเมตร และพื้นที่ระเบียงอาคาร 1,500 ตารางเมตร ออกแบบสถาปัตยกรรมโดยสถาปนิก Ray DeMicoli จาก Demicoli+Ass เริ่มก่อสร้างในปี พ.ศ. 2560 แล้วเสร็จเปิดดำเนินการในปี พ.ศ. 2562

## ระเบียงภาพ

ไฟล์:Malta - St. Julian's - Portomaso Marina 09.jpg|
ไฟล์:Malta - Sliema - Triq it-Torri - St. Julian's Point + San Giljan 02 ies.jpg|
ไฟล์:Malta - St. Julian's (Triq it-Torri (Sliema)) 01 ies.jpg|
ไฟล์:Malta - St. Julian's (Triq it-Torri (Sliema)) 03 ies.jpg|


## ดูเพิ่ม
* 

## อ้างอิง

## แหล่งข้อมูลอื่น

* Portomaso Business Tower ที่ *Emporis*
* Portomaso Business Tower ทาง *www.maltaoffices.com*

หมวดหมู่:อาคารสำนักงาน
หมวดหมู่:ตึกระฟ้าในประเทศมอลตา
หมวดหมู่:สิ่งก่อสร้างตั้งแต่ พ.ศ. 2544
หมวดหมู่:สถาปัตยกรรมสมัยใหม่
คูนิ โนะ โทโกตาจิ

ในความเชื่อของลัทธิชินโต **คูนิ-โนะ-โตโกตาจิ** () () เป็นเทพองค์หนึ่งในสององค์ที่ถือกำเนิดจาก "สิ่งที่คล้ายต้นอ้อต้นกกที่ผุดขึ้นจากดิน" เมื่อครั้งที่โลกยังอยู่ในสภาวะไม่เป็นระเบียบ ใน*[[นิฮนโชกิ]]* คูนิ-โนะ-โตโกตาจิเป็นเทพองค์แรกในกลุ่มเทพสามองค์แรกสุดที่ถือกำเนิดหลังสวรรค์และแผ่นดินแยกออกจากกันจากสภาวะไม่เป็นระเบียบ และถือกำเนิดจากสิ่งที่ดูคล้ายต้นอ้อต้นกกที่งอกขึ้นระหว่างสวรรค์และแผ่นดิน เป็นที่รู้กันว่าพระองค์ประทับอยู่บนยอดของภูเขาฟูจิ (富士山)

คูนิ-โนะ-โตโกตาจิได้รับการระบุว่าเป็นฮิโตริกามิ (เทพที่ถือกำเนิดจากความว่างเปล่า) และไร้เพศใน*[[โคจิกิ]]* แต่ได้รับการระบุว่าเป็นเทพเพศชายใน*นิฮนโชกิ*.

โยชิด คาเนโตโมะ ผู้ก่อตั้งนิกายโยชิดะชินโต จัดประเภทของเทพคูนิ-โนะ-โตโกตาจิในกลุมอาเมโนะมินากานูชิ และถือว่าเป็นบรรพเทพของเอกภพ

## อ้างอิง

## แหล่งข้อมูลอื่น
*Encyclopedia of Shinto - http://eos.kokugakuin.ac.jp
*Kunitokotachi on the Japanese History Database.

หมวดหมู่:เทพเจ้าชินโต
หมวดหมู่:เทพเจ้าญี่ปุ่น
รักมั้ยนะ เลขาคิม?

***รักมั้ยนะ เลขาคิม?*** () เป็นละครโทรทัศน์ของเกาหลีใต้ ในปี ค.ศ. 2018 ที่นำแสดงโดย พัก ซอ-จุน และ พัก มิน-ย็อง อิงจากนวนิยายชื่อเดียวกันโดย Jung Kyung-yoon ซึ่งตีพิมพ์ครั้งแรกในปี ค.ศ. 2013 ซึ่งต่อมาได้กลายเป็นการ์ตูนเว็บตูนโดย KakaoPage ในปี ค.ศ. 2015 ซีรีส์นี้ออกอากาศทางช่อง ทีวีเอ็น ตั้งแต่วันที่ 6 มิถุนายน ถึง 26 กรกฎาคม ค.ศ. 2018 ในวันพุธและวันพฤหัสบดี จำนวน 16 ตอน

## เรื่องย่อ
อี ย็อง-จุน (พัก ซอ-จุน) เป็นรองประธานบริษัทขนาดใหญ่ โลกของเขาสั่นสะเทือนเมื่อวันหนึ่ง คิม มี-โซ (พัก มิน-ย็อง) เลขานุการที่มีความสามารถสูงของเขาประกาศว่าเธอจะลาออกจากตำแหน่งหลังจากทำงานให้กับ อี ย็อง-จุน เป็นเวลาเก้าปี ย็อง-จุนจึงตัดสินใจทำทุกอย่างที่ทำได้หลังจากพูดคุยกับเพื่อนสนิทของเขา ซึ่งเป็นกรรมการบริษัทในบริษัทของเขา เพื่อให้แน่ใจว่า มี-โซ จะอยู่เคียงข้างเขา

## นักแสดง
### นักแสดงหลัก
* พัก ซอ-จุน รับบทเป็น อี ย็อง-จุน/อี ซ็อง-ฮยุน
** มูน วู-จิน รับบทเป็น อี ซ็อง-ฮยุน วัย 9 ขวบ
:รองประธาน Yumyung Group เขาเป็นคนที่หล่อเหลาและมีความสามารถ แต่มีความหลงตัวเองทำให้ มี-โซ ทำงานกับเขาได้ยาก เขาตระหนักถึงความรู้สึกที่มีต่อ มี-โซ หลังจากตระหนักว่าเขาอาจสูญเสียเธอไป เขาอิจฉาเมื่อ มี-โซ เมื่อเธออยู่กับพี่ชายของเขาหรือกับคนอื่นที่ไม่ใช่เขา จนถึงจุดหนึ่งในชีวิตของเขา เขาต้องทนทุกข์กับโรค PTSD
* พัก มิน-ย็อง รับบทเป็น คิม มี-โซ
** คิม จี-ยู รับบทเป็น คิม มี-โซ วัย 5 ขวบ
:เลขาผู้มากความสามารถที่ทำงานกับ ย็อง-จุน มาเป็นเวลาเก้าปี ในไม่ช้าเธอก็ตอบสนองความรู้สึกของ ย็อง-จุน หลังจากรู้ว่าเขาเป็นส่วนหนึ่งของวัยเด็กของเธอ

## หมายเหตุ

## อ้างอิง

## แหล่งข้อมูลอื่น
* 
*

หมวดหมู่:ละครโทรทัศน์ช่องทีวีเอ็น‎
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์ภาษาเกาหลี
คุณชิกิโมริไม่ได้น่ารักแค่อย่างเดียวนะ

***คุณชิกิโมริไม่ได้น่ารักแค่อย่างเดียวนะ*** () เป็นซีรีส์มังงะญี่ปุ่น แนวสุขนาฏกรรมจินตนิยม เผยแพร่ทางเว็บไซต์และแอปพลิเคชัน *Magazine Pocket* ของสำนักพิมพ์โคดันชะตั้งแต่เดือนกุมภาพันธ์ พ.ศ. 2562 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงกรกฎาคม พ.ศ. 2565

## เรื่องย่อ
แฟนสาวผู้แสดงความรักออกมาเต็มพิกัดเป็นต้องกระวนกระวายเพราะความดวงซวยของ **อิซึมิ** อยู่เรื่อยคำพูดและการกระทำของเขาสามารถเปลี่ยนเธอให้กลายเป็นแฟนสาวสุดหล่อได้อย่างน่าอัศจรรย์ใจ!? แฟนสาวของ**อิซึมิ**คือคุณ**ชิกิโมริ** เพื่อนร่วมชั้นในโรงเรียนมัธยมปลายแห่งเดียวกันแถมเธอเป็นคนน่ารักสุด ๆ (หล่อเท่ด้วย) และยังอ่อนโยนท่าทางใจดีเสมอเวลาอยู่กับ**อิซึมิ**

## ตัวละคร
;
:
:นักเรียนหญิงชั้นมัธยมปลายปีสอง แฟนสาวของ "อิซึมิ" ผู้แสนดวงซวย และเป็นเพื่อนร่วมชั้นในโรงเรียนมัธยมปลายแห่งเดียวกัน เธอเป็นคนน่ารักสุด ๆ แถมยังอ่อนโยน ท่าทางดีใจเสมอเวลาอยู่กับ "อิซึมิ" แต่บางครั้งคำพูดและการกระทำของเขาสามารถเปลี่ยนเธอให้กลายเป็นแฟนสาวสุดหล่อได้อย่างน่าอัศจรรย์ใจ!?

; 
:
:นักเรียนชายชั้นมัธยมปลายปีสอง มีชื่อว่า "ยู" แฟนหนุ่มผู้แสนดวงซวยของคุณ "ชิกิโมริ" เพราะมักเจอแต่เรื่องที่ต้องเจ็บตัวอยู่ทุกครั้ง แต่กลับชอบเป็นห่วงคนอื่นมากกว่าตัวเอง ทำให้คุณ "ชิกิโมริ" ต้องคอยปกป้องอยู่ตลอดเวลา แต่คุณ "ชิกิโมริ" ก็ไม่เคยโกรธเลยสักครั้ง

;
:
:เพื่อนร่วมห้องและเพื่อนสนิทของ "อิซึมิ" ซื่อตรงต่อตนเอง คล้อยตามบรรยากาศได้ง่าย ชอบเที่ยวเล่น แต่ก็ขยันและตั้งใจเรียน มองคุณ "ชิกิโมริ" เป็นคู่แข่ง

;
:
:เพื่อนร่วมห้องและเพื่อนสนิทของคุณ "ชิกิโมริ" เป็นเด็กสาวร่าเริง, สดใส, มีน้ำใจนักกีฬา, อัธยาศัยดี, รู้สึกยินดีกับความสัมพันธ์ :) ของคุณ "ชิกิโมริ" และ "อิซึมิ" บางครั้งก็มีแกล้งหยอกล้อบ้าง บางทีคุณ "ชิกิโมริ" ก็เรียก "เนโกซากิ เคียว" ว่า "มิจจัง"

;
:
:เพื่อนร่วมห้องและเพื่อนสนิทของคุณ "ชิกิโมริ" และ "เนโกะซากิ" เป็นคนที่มีสีหน้าค่อนข้างจะไร้อารมณ์สุด ๆ ดูไม่ออกว่ากำลังคิดอะไรอยู่? แต่ก็คอยสังเกตสิ่งรอบข้างเสมอ เป็นสาวประเภทชอบทำกิจกรรมในร่ม ไม่ถนัดเรื่องการออกกำลัง

;
:
:สาวเท่ผู้เป็นที่นิยมทั้งในหมู่ผู้ชายและผู้หญิง เป็นคนสวยสุดคูลใจดีกับทุกคน เป็น ACE ของชมรมวอลเลย์บอล และเคยเป็นเพื่อนร่วมห้องของ "อิซึมิ" ตอนอยู่ปี 1

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการมังงะ ที่ *Magazine Pocket* 
* เว็บไซต์ทางการอนิเมะ 
* อนิเมะ ''คุณชิกิโมริไม่ได้น่ารักแค่อย่างเดียวนะ'' ที่บิลิบิลิ
* อนิเมะ ''คุณชิกิโมริไม่ได้น่ารักแค่อย่างเดียวนะ'' (พากย์ไทย) ที่บิลิบิลิ
* บัญชีทวิตเตอร์ทางการ 
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:รักพิมพ์

หมวดหมู่:โดงาโกโบ
หมวดหมู่:มิวส์ คอมมิวนิเคชัน
ปริศนาบ้านเก่า เงามรณะ

***ปริศนาบ้านเก่า เงามรณะ*** () เป็นซีรีส์มังงะญี่ปุ่น เขียนเรื่องและวาดภาพโดยยาซูกิ ทานากะ เผยแพร่ทางนิตยสารดิจิตัล*[[โชเน็งจัมป์พลัส]]*ของสำนักพิมพ์ชูเอชะตั้งแต่เดือนตุลาคม พ.ศ. 2560 ถึงกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2565 ได้มีการประกาศดัดแปลงเป็นภาพยนตร์ไลฟ์แอ็กชัน เกมห้องหลบหนี และวิดีโอเกม

## เนื้อเรื่อง
หลังจากพ่อแม่ของอาจิโระ ชินเปเสียชีวิต ชินเปได้รับอุปการะจากครอบครัวโคฟุเนะและเติบโตไปด้วยกันกับพี่น้องอุชิโอะและมิโอะ ก่อนจะเดินทางไปอยู่โตเกียวคนเดียว อีกสองปีต่อมา ชินเปกลับไปยังบ้านเกิดที่เกาะฮิโตงาชิมะ จังหวัดวากายามะ เพื่อไปร่วมงานศพของอุชิโอะหลังได้การแจ้งข่าวว่าเธอจมน้ำเสียชีวิต แต่ชินเปเริ่มสงสัยในการตายของอุชิโอะเมื่อได้ทราบข้อเท็จจริงว่ามีร่องรอยการถูกรัดคอที่รอบคอของอุชิโอะ บ่งบอกว่าเธอถูกฆาตกรรม ชินเปจึงเริ่มสืบหาความจริงของสิ่งที่เกิดขึ้นกับอุชิโอะ ซึ่งอาจจะช่วยชีวิตชาวเกาะฮิโตงาชิมะจากตัวตนลึกลับบนเกาะ

## ตัวละคร
;
:

;
:

;
:

; / 
:

;
:

;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
*  
*  
* 
* อนิเมะ ''ปริศนาบ้านเก่า เงามรณะ''  ทางดิสนีย์+ ฮอตสตาร์

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:ผลงานอนิเมะของโอแอลเอ็ม
หมวดหมู่:อนิเมะออริจินอลของดิสนีย์+
หมวดหมู่:รายการโทรทัศน์ของโตเกียวเอ็มเอ็กซ์
ยู บย็อง-ซู

**ยู บย็อง-ซู** (; 26 มีนาคม พ.ศ. 2531 −) เป็นนักฟุตบอลชาวเกาหลีใต้ ปัจจุบันลงเล่นในตำแหน่งกองหน้าให้กับราชนาวี ในไทยลีก 3 เขาเคยค้าแข้งให้กับหลายสโมสรในประเทศไทย ได้แก่ เอ็มโอเอฟ ศุลกากร ยูไนเต็ด, อยุธยา ยูไนเต็ด, ชลบุรี และเชียงใหม่

## สโมสรอาชีพ
### ชลบุรี
ในวันที่ 19 เมษายน พ.ศ. 2564 เขาได้เปิดตัวกับชลบุรี ในไทยลีก โดยเขาจะสวมเสื้อหมายเลข 7 ให้กับสโมสร ต่อมาในวันที่ 5 กันยายน พ.ศ. 2564 เขาได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 ช่วยให้ทีมเปิดบ้านเสมอกับบีจี ปทุม ยูไนเต็ด 1–1 วันที่ 12 กันยายน เขาทำประตูแรกในนามสโมสรในลีก ช่วยให้ทีมบุกเสมอเมืองทอง ยูไนเต็ด 3–3

## สถิติอาชีพ
### สโมสร

## เกียรติประวัติ
; อัลฮิลาล
* ซาอุดี คราวน์ พรินซ์ คัพ: 2011–12, 2012–13

; รอสตอฟ
* รัสเซียนคัพ: 2013–14

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวเกาหลีใต้
หมวดหมู่:นักฟุตบอลทีมชาติเกาหลีใต้
หมวดหมู่:บุคคลจากแทกู
หมวดหมู่:กองหน้าฟุตบอล
หมวดหมู่:ผู้เล่นในเคลีก 1
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลอินช็อนยูไนเต็ด
หมวดหมู่:ผู้เล่นสโมสรฟุตบอลอัลฮิลาล
หมวดหมู่:ผู้เล่นสโมสรฟุตบอลรอสตอฟ
หมวดหมู่:ผู้เล่นสโมสรฟุตบอลคิมโพ
หมวดหมู่:ผู้เล่นสโมสรฟุตบอลฮวาซ็อง
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลราชนาวี
หมวดหมู่:ชาวเกาหลีใต้ในประเทศไทย
มอลลี แมคกี

**มอลลี แมคกี (Molly McGee)** อาจหมายถึง:
* มอลลี แมคกี (กริดไอเอิร์นฟุตบอล) - รันนิ่งแบคเนชันแนลฟุตบอลลีก
* มอลลี แมคกี (ฟิบเบอร์แมคกีและมอลลี) - ตัวละครจากเรื่อง ฟิบเบอร์แมคกีและมอลลี
* มอลลี่ สุขใส แมคกี - ตัวละครจากเรื่อง เดอะ โกสต์ แอนด์ มอลลี่ แมคกี

## ดูเพิ่ม
* จอห์น อดัมสัน

หมวดหมู่:หน้าแก้ความกำกวมชื่อบุคคล
ทูสแอร์เวย์

**ทูสแอร์เวย์** () เป็นสายการบินสัญชาติไซปรัสที่มีฐานหลักที่ท่าอากาศยานนานาชาติลาร์นากาและมีสำนักงานใหญ่ในลาร์นากา สายการบินถูกก่อตั้งในปีค.ศ. 2015 และเริ่มดำเนินงานในเดือนกุมภาพันธ์ ค.ศ. 2016  

## ประวัติ
ทูสแอร์ถูกก่อตั้งขึ้นในเดือนมิถุนายน ค.ศ. 2015 โดยนักลงทุนชาวยุโรปและอเมริกัน โดยทูสแอร์เวย์เป็นสายการบินแรกของไซปรัสที่ก่อตั้งหลังจากการเลิกดำเนินงานของไซปรัสแอร์เวย์ในปีค.ศ. 2015 ทูสแอร์เวย์เริ่มให้บริการแซบ 340บี ระหว่างลาร์นากา - เทลอาวีฟ และ ลาร์นากา - ไฮฟาของอิสราเอลในปีค.ศ. 2016 ต่อมาในเดือนกรกฎาคม ค.ศ. 2016 สายการบินได้สั่งซื้อแซบ 2000 เพื่อเพิ่มเครื่องบินในฝูงตามปริมาณความต้องการในเส้นทางบิน ในเดือนมิถุนายน ค.ศ. 2017 ทูสแอร์เวย์ได้รับเครื่องบินเจ็ตลำแรก ฟอกเกอร์ 100 สองลำ และฟอกเกอร์ 70 อีกเจ็ดลำในเวลาต่อมา ในวันที่ 6 กรกฎาคม ค.ศ. 2018 ทูสได้นำเสนอโปรแกรมสะสมไมล์ "ทูสแอนด์พลัส"

ในเดือนกันยายน ค.ศ. 2019 ได้มีการายงานถึงการปิดตัวลงของสายการบิน แต่หัวหน้าผู้บริหารได้กล่าวว่า "*สายการบินไม่ได้จะปิด แต่จะเปลี่ยนแปลง*" ณ ขณะนี้ได้มีการยืนยันว่าชื่อ "ทูสแอร์เวย์" จะยังคงอยู่และสายการบินจะกลับมาให้มาให้บริการในช่วงฤดูร้อนของปีค.ศ. 2021

## จุดหมายปายทาง
ณ เดือนมิถุนายน ค.ศ. 2021 ทูสแอร์เวย์ให้บริการเที่ยวบินไปยังจุดหมายปลายทางต่าง ๆ ดังนี้:

## ฝูงบิน
[thumb|[แอร์บัส เอ320-200 ของทูสแอร์เวย์]]
### ฝูงบินปัจจุบัน
ณ เดือนกรกฎาคม ค.ศ. 2025 ทูสแอร์เวย์มีเครื่องบินประจำการในฝูงบินดังนี้:

ทูสแอร์เวย์มีอายุฝูงบินเฉลี่ย 17.8 ปี

### ฝูงบินในอดีต
ทูสแอร์เวย์เคยให้บริการเครื่องบินดังต่อไปนี้: 


ไฟล์:Tus Airways Fokker 100.jpg|ฟอกเกอร์ 100
ไฟล์:SE-LTU LLBG 29-07-2016a.jpg|แซบ 2000
ไฟล์:Tus Airways Saab 340B (5B-DER) at Rhodes Airport.jpg|แซบ 340บี


## อ้างอิง

## แหล่งข้อมูลอื่น

* 
* Cyprus Aircraft Register As At 30 June 2017, retrieved 16 July 2017 via 
หมวดหมู่:สายการบิน
หมวดหมู่:สายการบินต้นทุนต่ำ
หมวดหมู่:สายการบินสัญชาติไซปรัส
หมวดหมู่:สายการบินที่ก่อตั้งในปี พ.ศ. 2558
(เกือบจะไม่ได้)ฉายแล้วหน้าร้อนนี้!

***(เกือบจะไม่ได้)ฉายแล้วหน้าร้อนนี้!*** (; ) เป็นภาพยนตร์ญี่ปุ่นในปี ค.ศ. 2021 กำกับโดย โซชิ มัตสึโมโตะ นำแสดงโดย มาริกะ อิโต อดีตสมาชิกวงโนกิซากะโฟร์ตีซิกซ์ โซชิ มัตสึโมโตะ ได้รับรางวัลทามะมูฟวี่อวอร์ดครั้งที่ 13 จากผลงานกำกับภาพยนตร์เรื่องนี้ รวมถึงนักแสดงนำ มาริกะ อิโต ก็ได้รับรางวัลนักแสดงนำหญิงมาใหม่โดดเด่นจากรางวัลทามะมูฟวี่เช่นกัน

## เรื่องย่อ
หนึ่งในสมาชิกชมรมภาพยนตร์ **เท้าเปล่า** (มาริกะ อิโต) ผู้ชื่นชมภาพยนตร์ย้อนยุคตั้งแต่ยังเป็นเด็กได้ตัดสินใจสร้างภาพยนตร์เป็นของตนเองขึ้นมาในชื่อ "ซามูไรวัยละอ่อน" แต่เท้าเปล่ายังขาดทีมงานเพื่อเข้ามาช่วยเธอในการทำให้ภาพยนตร์นี้เป็นจริง ขณะที่ได้เหล่าเพื่อน ๆ ของเธอเข้ามาช่วยสร้างภาพยนตร์แล้ว เธอได้พบกับ**รินตาโร** (ไดจิ คาเนโกะ) นักแสดงจำเป็นของภาพยนตร์เรื่องนี้ และได้พบความจริงที่ว่าเขาได้เดินทางมาจากอนาคต

## ตัวละคร
* **ฮาดาชิ** หรือ **เท้าเปล่า** แสดงโดย มาริกะ อิโต
* **รินตาโร** แสดงโดย ไดจิ คาเนโกะ
* **บีตบัง** หรือ **โฟมว่ายน้ำ** แสดงโดย ยูมิ คาวาอิ
* **บลูฮาวาย** แสดงโดย คิราระ อิโนริ
* **แด๊ดดี้บอย** แสดงโดย ชุนยะ อิตาบาชิ
* **โคมาดะ** แสดงโดย เซอิจิ โคฮินาตะ
* **มาซูยามะ** แสดงโดย เอกิจิ อิเกดะ
* **โองูริ** แสดงโดย เรียว ชิโนดะ
* **คาริน** แสดงโดย มาฮิรุ โคดะ
* **ฮายาโตะ** แสดงโดย ยูตาโร

## รางวัล

## อ้างอิง

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ญี่ปุ่น
โรงพยาบาลวิมุต

**โรงพยาบาลวิมุต** เป็นโรงพยาบาลขั้นตติยภูมิ (Tertiary Care) ขนาด 235 เตียง บริการรักษาพยาบาลทั้งโรคทั่วไป โรคซับซ้อน เช่น หัวใจ กระดูก ตั้งอยู่บนพื้นที่ขนาด 4 ไร่ ริมถนนพหลโยธิน ใกล้แยกสะพานควาย ในแขวงสามเสนใน เขตพญาไท กรุงเทพมหานคร เปิดให้บริการเมื่อวันที่ 1 พฤษภาคม พ.ศ. 2564 ตัวอาคารสูง 18 ชั้น ถือเป็นการลงทุนครั้งแรกด้านธุรกิจโรงพยาบาลของพฤกษา โฮลดิ้ง

## ประวัติ
หลังจากที่บริษัท พฤกษา เรียลเอสเตท จำกัด (มหาชน) ได้ปรับเปลี่ยนโครงสร้างบริษัทเป็นพฤกษา โฮลดิ้ง บริษัทได้ประกาศว่าได้ตัดสินใจลงทุนธุรกิจโรงพยาบาลเป็นครั้งแรก เนื่องจากเป็นธุรกิจที่สามารถสร้างรายได้อย่างต่อเนื่อง อีกทั้งตลาดโรงพยาบาลมีขนาดใหญ่ เลือกทำเลที่อยู่บนถนนสายหลักใจกลางเมือง ใกล้ชุมชน เดินทางสะดวก   โดยจะใช้งบลงทุนไม่เกิน 4,900 ล้านบาท ทั้งนี้พฤกษา โฮลดิ้งยังได้ตั้ง 2 บริษัทลูกถือหุ้นโรงพยาบาล คือ บริษัท โรงพยาบาลวิมุตติ โฮลดิ้ง จำกัด ซึ่งเป็นบริษัทโฮลดิ้ง ถือหุ้นในกลุ่มบริษัท และบริษัท โรงพยาบาลวิมุตติ อินเตอร์เนชั่นแนล จำกัด

โครงการแรกตั้งอยู่บนถนนพหลโยธินก่อนถึงแยกสะพานควาย ขนาดที่ดินประมาณ 7 ไร่เศษ ติดสำนักงานใหญ่ธนาคารออมสิน เดิมเป็นที่ดินส่วนตัวของคุณทองมา วิจิตรพงศ์พันธุ์ ที่ซื้อมานานหลายปี เสนอขายตกประมาณตารางวาละไม่เกิน 580,000 บาท ค่าที่ดิน 900 กว่าล้านบาท ก่อสร้างอาคารราว 2,000 ล้านเศษ ดำเนินการก่อสร้างโรงพยาบาลตั้งแต่ พ.ศ. 2560

โรงพยาบาลวิมุตเปิดให้บริการเมื่อเดือนพฤษภาคม พ.ศ. 2564 เปิดบริการห้องตรวจผู้ป่วยนอกทั้งหมด 120 ห้อง ส่วนคนไข้ในเปิดให้บริการ 100 เตียง โดยจะครบ 235 เตียงใน 2 ปีหลังจากนี้ จากนั้นเปิดตัวศูนย์เบาหวาน ไทรอยด์ ต่อมไร้ท่อ และควบคุมน้ำหนัก

## อ้างอิง

วิมุต
วิมุต
หมวดหมู่:องค์การในเขตพญาไท
หมวดหมู่:สิ่งก่อสร้างตั้งแต่ พ.ศ. 2564
ข้ออักเสบติดเชื้อ

**ข้ออักเสบติดเชื้อ** () หรือ **ข้ออักเสบแบบมีหนอง** () คือภาวะที่มีเชื้อก่อโรคเข้าไปอยู่ในข้อต่อแล้วทำให้เกิดการอักเสบของข้อต่อ โดยทั่วไปแล้วจะทำให้เกิดอาการปวด บวม แดง ร้อน ที่ข้อต่อที่อักเสบ ซึ่งมักเป็นที่ข้อต่อเพียงตำแหน่งเดียว และมีผลให้ไม่สามารถขยับข้อต่อที่อักเสบได้มากเท่าปกติ โรคมักเป็นขึ้นอย่างเฉียบพลัน อาการอื่นๆ ที่อาจพบร่วมได้ ได้แก่ มีไข้ อ่อนเพลีย ปวดศีรษะ อาจพบเป็นหลายข้อต่อพร้อมกันได้แต่พบไม่บ่อย โดยมักพบในเด็กเล็กหรือทารกแรกเกิด ทั้งนี้ผู้ป่วยข้ออักเสบติดเชื้อที่มีอายุตั้งแต่แรกเกิดจนถึงวัยหัดเดินอาจมีอาการที่ไม่ชัดเจนและคล้ายคลึงกับอาการของโรคอื่นๆ ได้ ทั้งโรคที่เป็นโรคติดเชื้อและไม่ใช่โรคติดเชื้อ   

ข้ออักเสบติดเชื้อในผู้ป่วยเด็กมักเกิดจากการติดเชื้อแบคทีเรียแบบไม่จำเพาะเจาะจง และมักเป็นการติดเชื้อผ่านทางกระแสเลือดเข้าไปยังข้อต่อ โดยมักพบในเด็กที่ไม่มีโรคประจำตัว ช่องทางอื่นของการติดเชื้อคือการเกิดการบาดเจ็บต่อข้อต่อโดยตรง หรือเกิดฝีหนองบริเวณข้างเคียงแล้วลุกลามมายังข้อต่อ สาเหตุอื่นที่พบได้น้อยกว่าคือการติดเชื้อแบคทีเรียแบบจำเพาะบางชนิด เช่น เชื้อวัณโรค ไวรัส เชื้อรา และปรสิต เด็กที่เสี่ยงต่อการติดเชื้อในลักษณะนี้ได้แก่ ทารกแรกเกิด โดยเฉพาะทารกเกิดก่อนกำหนด เด็กและวัยรุ่นที่มีโรคเลือด โรคกระดูกเจริญผิดเพี้ยนจากไต และภาวะภูมิคุ้มกันบกพร่อง ส่วนในผู้ใหญ่กลุ่มเสี่ยงจะเป็นคนที่ใส่ข้อเทียม คนที่เคยเป็นข้ออักเสบจากสาเหตุอื่นๆ มาก่อน เบาหวาน และคนที่มีภูมิคุ้มกันบกพร่อง การวินิจฉัยทำได้โดยดูจากประวัติและการตรวจร่างกาย รวมถึงการตรวจทางห้องปฏิบัติการ เช่น การเจาะน้ำในข้อต่อส่งตรวจ และการสร้างภาพทางการแพทย์ เช่น การอัลตราซาวด์ข้อต่อ    

ผู้ป่วยเด็กที่ไม่ได้รับการรักษาอย่างเหมาะสมหรือทันเวลาอาจมีภาวะแทรกซ้อนรุนแรงได้ การรักษาในช่วงแรกมักเป็นการให้ยาปฏิชีวนะ เช่น แวนโคมัยซิน เซฟไตรอะโซน หรือเซฟตาซิดีม หากเป็นที่ข้อต่อขนาดใหญ่ (เช่น ข้อสะโพก ข้อไหล่) มักต้องรักษาด้วยการผ่าตัดเพื่อระบายหนองออกจากข้อ หากไม่ได้รับการรักษาที่ทันท่วงทีอาจทำให้เกิดภาวะแทรกซ้อนระยะยาวกับข้อต่อได้ เช่น ข้อต่อถูกทำลายจนไม่สามารถฟื้นฟูได้ หรือมีข้อเคลื่อน เป็นต้น
## อ้างอิง

## แหล่งข้อมูลอื่น

หมวดหมู่:ภาวะฉุกเฉินทางการแพทย์
หมวดหมู่:ข้ออักเสบ
หมวดหมู่:โรคติดเชื้อของข้อ
พินอินทิเบต

**พินอินทิเบต** () เป็นระบบทับศัพท์ภาษาทิเบตเป็นอักษรโรมัน ซึ่งกำหนดขึ้นโดยทางสาธารณรัฐประชาชนจีน เพื่อใช้เขียนชื่อบุคคลหรือสถานที่อย่างเป็นทางการ ระบบนี้แสดงเสียงโดยไม่อิงกับตัวสะกดในอักษรทิเบต ต่างจากระบบการถอดอักษรแบบไวลี ที่เน้นการถอดตามตัวอักษรทิเบตเป็นหลัก เสียงที่ใช้นั้นยึดเอาเสียงภาษาทิเบตในสำเนียงลาซ่าเป็นมาตรฐาน

## เสียงพยัญชนะ

## เสียงสระและตัวสะกด

### เสียงสระ

โดยทั่วไปจะเขียนเป็น ai, ain, oi, oin และตามชื่อสถานที่จะเขียนเป็น ä, än, ö, ön

#### เสียงควบ

### พยัญชนะลงท้าย

## อ้างอิง

### ข้อมูล

* 
* Guójiā cèhuìjú dìmíng yánjiūsuǒ 国家测绘局地名研究所 (*Institute for Place Names of the State Survey Bureau*; ed.). **Zhōngguó dìmínglù** 中国地名录 /** Gazetteer of China**. (Beijing, SinoMaps Press 中国地图出版社 1997); . Contains official spellings for place names.
* **Zàngwén Pīnyīn Jiàocái – Lāsàyīn** 藏文拼音教材•拉萨音 / bod yig gi sgra sbyor slob deb, lha sa'i skad (*Course in the [[Pöyig Kigajor]] of Lhasa dialect*; Běijīng 北京, Mínzú chūbǎnshè 民族出版社 1983), . Pöyig Kigajor (ZWPY) is a modified version of the official transcription "Tibetan pinyin" (ZYPY), with tone letters.
* Wylie, Turrell: A Standard System of Tibetan Transcription In: *Harvard Journal of Asiatic Studies* 1959, p.&nbsp;261-267.
* David Germano, Nicolas Tournadre: THL Simplified Phonetic Transcription of Standard Tibetan (Tibetan & Himalayan Library, December 12, 2003).
* The Transliteration and Transcription of Tibetan (Tibetan & Himalayan Library)
* Romanization of Tibetan Geographical Names – UNGEGN

หมวดหมู่:การถอดอักษรทิเบตเป็นอักษรโรมัน
หมวดหมู่:พินอิน
นากาโดริ

**นากาโดริ** () เป็นภูมิภาคทางตอนกลางหนึ่งในสามของจังหวัดฟูกูชิมะ ประเทศญี่ปุ่น ถูกขนาบข้างด้วยภูมิภาคไอซุทางทิศตะวันตก และฮามาโดริทางทิศตะวันออก เมืองหลักของภูมิภาคนี้ คือ โคริยามะ และฟูกูชิมะ ซึ่งเป็นเมืองหลวงของจังหวัด

## ภูมิศาสตร์
นากาโดริตั้งอยู่ในแนวภูเขาไฟนาสุซึ่งเป็นพื้นที่ที่มีหิมะตกหนักและมีสภาพภูมิอากาศแบบฝั่งทะเลญี่ปุ่น นากาโดริยังตั้งอยู่ในที่ราบลุ่มฟูกูชิมะซึ่งเป็นที่รู้จักในประเทศญี่ปุ่นในด้านของการผลิตผลไม้เช่น ลูกท้อและผลไม้อื่น ๆ รวมถึงการปลูกผัก ข้าว และแตงกวา  

## อ้างอิง

* 

หมวดหมู่:จังหวัดฟูกูชิมะ
หมวดหมู่:ภาคโทโฮกุ
พระราชญาณโสภณ (จรัส เขมจารี)

**พระราชญาณโสภณ (พระจรัส เขมจารี)** หรือ **หลวงปู่ห้วย เขมจารี** (8 สิงหาคม พ.ศ. 2470 - 15 สิงหาคม พ.ศ. 2567) เป็นพระสงฆ์ชาวไทย ดํารงตําแหน่งพระราชาคณะชั้นราช อดีตที่ปรึกษาเจ้าคณะจังหวัดศรีสะเกษ (ธรรมยุติกนิกาย) และอดีตเจ้าอาวาสวัดหลวงสุมังคลาราม (ธรรมยุตกนิกาย)

พระราชญาณโสภณ เป็นพระที่มีวัตรปฏิบัติเคร่งครัดในพระธรรมวินัย ในปี พ.ศ. 2498 ได้รับแต่งตั้งเป็นเจ้าอาวาสวัดประชารังสรรค์ อำเภอห้วยทับทัน จังหวัดศรีสะเกษ ท่านได้อบรมสั่งสอนประชาชนและพระภิกษุสามเณรในปกครองด้วยความเมตตาเป็นที่ตั้ง ท่านจึงมีสัทธิวิหาริก และอันเตวาสิกมากมาย ประกอบกับท่านวางตนเรียบง่ายสมถะ ชอบความสันโดษตามแบบศากยบุตร จึงเป็นที่เคารพเลื่อมใสศรัทธาของเหล่าประชาชนที่ได้พบเห็น

## ประวัติ
พระราชญาณโสภณ หรือ พระจรัส เขมจารี นามเดิม จรัส ศรีสุข ชื่อเล่น ห้วย เกิดเมื่อวันที่ 8 สิงหาคม พ.ศ. 2470 ตรงกับวันจันทร์ ขึ้น 11 ค่ำ เดือน 9 ปีเถาะ ที่บ้านเมืองจันทร์ ตำบลเมืองจันทร์ อำเภอเมืองจันทร์ จังหวัดศรีสะเกษ เป็นบุตรของมา ศรีสุข และผุย ศรีสุข ท่านเป็นบุตรคนโตในจำนวนพี่น้อง 7 คน ได้เข้าเรียนระดับประถมศึกษาที่โรงเรียนวัดบ้านเมืองจันทร์ อำเภอเมืองจันทร์ จังหวัดศรีสะเกษ จบชั้น ป.3 เพราะมีการสอนเท่านั้นในขณะนั้น อายุได้ 17 ปี จึงได้เข้าบรรพชาเป็นสามเณรเมื่อปี พ.ศ. 2487 ณ วัดหลวงสุมังคลาราม เพื่อศึกษาพระธรรมวินัยจนกระทั่งสอบได้นักธรรมชั้นตรี ต่อมาได้อุปสมบทเมื่อวันที่ 16 พฤษภาคม พ.ศ. 2491 ณ พัทธสีมาวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ โดยมีพระครูสิริสารคุณ (ศรี ฐิตธมฺโม) เป็นพระอุปัชฌาย์ พระมหาธวัช วิมโล เป็นพระกรรมวาจารย์ พระมหาหน่วย ขันติโก เป็นพระอนุสาวนาจารย์ ได้รับนามฉายาว่า “ เขมจารี ” เมื่ออุปสมบทแล้วได้ศึกษาพระปริยัติธรรม สอบได้นักธรรมชั้นเอกในปี พ.ศ. 2498 ณ สำนักเรียนวัดหลวงสุมังคลาราม ตำบลเมืองใต้ อำเภอเมือง จังหวัดศรีสะเกษ และศึกษาแผนกบาลีสำนักเรียนวัดประชารังสรรค์ และสอบได้เปรียญธรรม 3 ประโยค ในปี พ.ศ. 2515 สังกัดสำนักศาสนศึกษาวัดประชารังสรรค์ อำเภอห้วยทับทัน จังหวัดศรีสะเกษ

## มรณภาพ
พระราชญาณโสภณ (พระจรัส เขมจารี) มรณภาพเมื่อวันที่ 15 สิงหาคม พ.ศ. 2567 หลังจากจากที่ช่วงเดือนธันวาคม พ.ศ 2566 ได้เข้ารักษาตัวที่โรงพยาบาลสมิติเวช ที่กรุงเทพมหานคร เป็นเวลาหลายเดือน ต่อมาช่วงวันที่ 15 พฤษภาคม พ.ศ. 2567 พระและลูกศิษย์ที่ดูแลท่านก็ได้นํามารักษาตัวที่โรงพยาบาลพริ้นซ์ จังหวัดศรีสะเกษ รักษาอาการอาพาธจากโรคชราและโรคปอด จนกระทั่งเมื่อวันที่ 15 สิงหาคม พ.ศ 2567 ท่านมีอาการเหนื่อยและมีลมหายใจที่แผ่วลง กับทั้งความดันลดลงเรื่อย ๆ จนกระทั่งเวลา 01.00 น. พระราชญาณโสภณ ได้ละสังขารด้วยอาการสงบที่โรงพยาบาลพริ้นซ์ จังหวัดศรีสะเกษ ด้วยอาการป่วยเนื่องจากอายุมาก และปอดติดเชื้อ
## อ้างอิง

หมวดหมู่:พระสงฆ์ไทย
หมวดหมู่:บุคคลจากอำเภอเมืองจันทร์
เหตุโจมตีทางไซเบอร์ประเทศยูเครน พ.ศ. 2565

เมื่อวันที่ 14 มกราคม พ.ศ. 2565 เกิดเหตุการโจมตีทางไซเบอร์ในเว็บไซต์ของหน่วยงานของรัฐบาลยูเครน ในช่วงวิกฤตการณ์รัสเซีย–ยูเครน พ.ศ. 2564–2565 ตามรายงานของทางการยูเครน เว็บไซต์ของรัฐบาลประมาณ 70 แหล่ง รวมไปยังกระทรวงการต่างประเทศ คณะรัฐมนตรี และคณะมนตรีความมั่นคงและพิทักษ์ถูกโจมตี เว็บไซต์ส่วนใหญ่ได้รับการกู้ภายในไม่กี่ชั่วโมงหลังการโจมตี หนึ่งเดือนต่อมา ในวันที่ 14 กุมภาพันธ์ การโจมตีทางไซเบอร์เกิดเหตุขึ้นอีกครั้งเว็บไซต์ของรัฐบาลและธนาคารหลายแห่งระบบล่มลง

## เหตุโจมตี
เหตุโจมตีเกิดขึ้นเมื่อวันที่ 14 มกราคม ประกอบด้วยนักเจาะระบบเปลี่ยนเว็บเพจของเว็บไซต์เป็นข้อความภาษายูเครน ภาษาโปแลนด์แบบไม่ถูกอักขระวิถี และภาษารัสเซียซึ่งระบุว่า "จงหยามเกรงพร้อมรอรับสิ่งที่เลวร้าย" และอ้างว่าข้อมูลส่วนบุคคลได้รั่วไหลไปทั่วอินเทอร์เน็ต เว็บไซต์ของรัฐบาลประมาณ 70 แหล่งรับผลกระทบ รวมถึงกระทรวงการต่างประเทศ คณะรัฐมนตรี และคณะมนตรีความมั่นคงและพิทักษ์ เอสบียูหรือสำนักบริการนิรภัยแห่งชาติยูเครน ระบุว่าไม่มีข้อมูลรั่วไหล ไม่นานหลังจากที่ข้อความปรากฏขึ้น เว็บไซต์ทุกแหล่งนั้นออฟไลน์ เว็บไซต์ถูกกู้ได้ในไม่กี่ชั่วโมง รองเลขาธิการเอ็นเอสดีซีหรือคณะมนตรีความมั่นคงและพิทักษ์ เซอร์ฮีย์ เดเมดยัค กล่าวว่าการสอบสวนการโจมตีของยูเครนประเด็นว่ามีการให้สิทธิ์บริษัทบุคคลที่สามสำหรับการโจมตี ซอฟต์แวร์ของบริษัทที่ไม่มีนามนี้ถูกใช้มาตั้งแต่ปี พ.ศ. 2559 เพื่อพัฒนาเว็บไซต์ในหน่วยงานของรัฐบาล ซึ่งส่วนใหญ่รับผลกระทบจากการโจมตี รองเลขาธิการเอ็นเอสดีซีกล่าวหา UNC1151 ซึ่งเป็นกลุ่มนักเจาะระบบที่ถูกกล่าวโทษว่าเชื่อมโยงกับหน่วยข่าวกรองของประเทศเบลารุสโจมตีครั้งนี้

เหตุโจมตีทางไซเบอร์ตรวจพบครั้งแรกโดย ศูนย์ข่าวต้านภัยไมโคซอฟท์ (MSTIC) รายงานว่า มัลแวร์ได้รับการติดตั้งบนอุปกรณ์ที่เป็นของหน่วยงาน "รัฐบาลหลายแห่ง องค์กรไม่แสวงหากำไร และองค์กรสารสนเทศ" ในประเทศยูเครน ต่อมา มีรายงานติดตั้งมัลแวร์บนอุปกรณ์ของบริการฉุกเฉินของรัฐและสำนักขนส่งทางรถยนต์ ซอฟต์แวร์นี้มีชื่อว่า DEV-0586 ได้รับการออกแบบให้ดูเหมือนมัลแวร์เรียกค่าไถ่ แต่ไม่มีระบบการกู้คืน แสดงให้ชี้ว่ามีเจตนาที่จะทำลายไฟล์เพียงอย่างเดียวแทนที่จะเข้ารหัสเพื่อทำการเรียกค่าไถ่ เอ็มเอสทีไอซี รายงานว่ามัลแวร์ถูกตั้งโปรแกรมให้ทำงานเมื่อปิดอุปกรณ์เป้าหมาย มัลแวร์จะแสดงไฟล์ทับมาสเตอร์บูตเรคคอร์ด (MBR) ด้วยหมายเหตุเรียกค่าไถ่ทั่วไป ต่อมา มัลแวร์ดาวน์โหลดไฟล์ชนิด .exe เป็นไฟล์ที่สอง ซึ่งจะเขียนทับไฟล์ทั้งหมดที่มีนามสกุลบางส่วนจากรายการที่กำหนดไว้ล่วงหน้า ซึ่งจะลบข้อมูลทั้งหมดที่อยู่ในไฟล์เป้าหมาย หน้าเล่นโหลดของมัลแวร์เรียกค่าไถ่นั้นแตกต่างจากการโจมตีมัลแวร์เรียกค่าไถ่มาตรฐานในหลายด้านอันแสดงถึงเจตนาในการทำลายล้างเพียงอย่างเดียว อย่างไรก็ดี ผลกระทบเว็บไซต์ในภายหลังของข้อมูลกู้ไม่ได้ เป็นการเจตนาของผู้โจมตีไม่ได้ใส่การกู้ข้อมูลจากโปรแกรมเรียกค่าไถ่ในระบบคืน

## อ้างอิง

หมวดหมู่:การโจมตีทางไซเบอร์
หมวดหมู่:ประเทศยูเครนในปี พ.ศ. 2565
หมวดหมู่:การโจมตี
หมวดหมู่:วิกฤตการณ์รัสเซีย–ยูเครน (พ.ศ. 2564–2565)
กะหล่ำดอก

**กะหล่ำดอก** หรือ **กะหลํ่าต้น** เป็นหนึ่งในผักหลายพันธุ์ของพืชชนิด *[[Brassica oleracea]]* ในสกุลกะหล่ำ (*Brassica*) ของวงศ์ผักกาด เป็นพืชฤดูเดียวที่ขยายพันธุ์โดยใช้เมล็ด ส่วนที่นำมาบริโภคกันทั่วไปคือส่วนที่อยู่ปลายยอดของลำต้นซึ่งประกอบด้วยเนื้อเยื่อเจริญอัดกันแน่นเป็นกระจุก มีสีขาวไล่ไปจนถึงสีเหลืองอ่อน (พันธุ์ดั้งเดิม) และในภาษาไทยเรียกว่า "ดอกกะหล่ำ" (ในภาษาอังกฤษบางครั้งเรียกว่า "ลิ่ม" เนื่องจากมีลักษณะคล้ายลิ่มเนยแข็ง) พืชชนิด *Brassica oleracea* ยังรวมถึงบรอกโคลี กะหล่ำปลี กะหล่ำดาว คะน้า คะน้าฝรั่ง และเคล แต่ผักเหล่านี้มาจากกลุ่มพันธุ์ปลูกที่แตกต่างกัน

## ระเบียงภาพ

File:Cauliflower broccoflower.jpg|กะหล่ำดอกสีเหลืองอ่อนและสีเขียว
File:7367-Brassica oleracea var. botrytis.JPG|กะหล่ำดอกสีส้ม
File:Purplec.png|กะหล่ำดอกสีม่วง
File:Cauliflower romanesco.JPG|กะหล่ำดอกเจดีย์


## อ้างอิง

หมวดหมู่:ผัก
หมวดหมู่:วงศ์ผักกาด
กะหล่ำดอกเจดีย์

**กะหล่ำดอกเจดีย์** หรือ **กะหล่ำเจดีย์** ( var. *Botrytis*) คือกะหล่ำดอกอิตาลีพันธุ์หนึ่ง (ตรงกันข้ามกับความเชื่อที่ว่าเป็นลูกผสมระหว่างกะหล่ำดอกกับบรอกโคลี) เมื่อเทียบกับกะหล่ำดอกแบบดั้งเดิม กะหล่ำพันธุ์นี้จะมีเนื้อสัมผัสแน่นกว่าและมีรสชาติละเอียดอ่อนกว่า แม้จะมีกะหล่ำดอกสีม่วงและสีเหลือง แต่ก็ไม่มีกะหล่ำดอกพันธุ์ใดที่มีรูปทรงเฉพาะตัวอย่างกะหล่ำดอกเจดีย์ 

เริ่มมีการเพาะปลูกกะหล่ำดอกเจดีย์ในยุโรปอย่างน้อยตั้งแต่สมัยใหม่ตอนปลายซึ่งอาจจะเป็นที่อิตาลีในช่วงครึ่งแรกของคริสต์ศตวรรษที่ 19 เมื่อ ค.ศ. 1834 จูเซปเป โจอากีโน เบลลี กวีชาวอิตาลี กล่าวถึงผักชนิดนี้ในบทกวีบทหนึ่งเป็นภาษาอิตาลีถิ่นโรม (คนละภาษากับภาษาอิตาลีมาตรฐาน) จึงเป็นที่มาของชื่อเรียกกะหล่ำพันธุ์นี้ว่า *กะหล่ำดอกโรม* หรือ *บรอกโคลีโรม* () 

เช่นเดียวกับผักชนิดอื่น ๆ ในวงศ์ผักกาด กะหล่ำดอกเจดีย์อุดมไปด้วยใยอาหารชนิดละลายน้ำและสารอาหารต่าง ๆ เช่น วิตามินซี วิตามินเค โพแทสเซียม ฟอสฟอรัส กรดโฟลิก แคโรทีนอยด์ เป็นต้น นิยมนำมารับประทานโดยต้มหรือนึ่งจนสุก แต่อาจรับประทานเป็นผักสดก็ได้

ลักษณะที่โดดเด่นที่สุดอย่างหนึ่งของกะหล่ำดอกเจดีย์คือกระจุกดอกที่แตกตัวออกเป็นสาทิสรูป (แฟร็กทัล) จำนวนตาดอกที่ประกอบกันเป็นช่อดอกนั้นเป็นจำนวนฟีโบนัชชี  ผลการศึกษาล่าสุดชิ้นหนึ่งได้อธิบายถึงต้นกำเนิดทางพันธุกรรมของกะหล่ำพันธุ์นี้ ผู้วิจัยมีความเห็นว่ารูปลักษณ์และคุณสมบัติสาทิสรูปดังกล่าวน่าจะเกิดจากการถูกรบกวนภายในเครือข่ายควบคุมการแสดงออกของยีนที่รับผิดชอบการออกดอก ทำให้เนื้อเยื่อเจริญพัฒนาไปเป็นดอกไม่สำเร็จ แต่ก็ยังพยายามแตกตัวเป็นดอกต่อไป ในรูปแบบคล้ายตนเอง

## อ้างอิง

หมวดหมู่:ผัก
หมวดหมู่:วงศ์ผักกาด
หมวดหมู่:แฟร็กทัล
มูซูริ

**มูซูริ** () เป็นศัพท์ภาษาเกาหลีที่หมายถึง ทาส หญิงที่ดูแลงานในราชสำนักในสมัยราชวงศ์โครยอและโชซ็อนของเกาหลี งานหลักของพวกเขาคืองานเบ็ดเตล็ด เช่น ตักน้ำจากบ่อน้ำ ก่อไฟในเตาผิง หรือทำความสะอาด

## นิรุกติศาสตร์
วังทุกแห่งมีบ่อน้ำ การตักน้ำและการหาบน้ำเป็นหน้าที่ของโทมูซูริ ด้วยเหตุนี้ มูซูริจึงถูกเรียกอีกอย่างว่า ซูซา (水賜, "การหาบน้ำ") หรือ ซูไซ (水賜伊, สตรีผู้รับผิดชอบในการหาบน้ำ) และที่อยู่อาศัยของพวกเธอจึงถูกเรียกว่า ซูซากัน (水賜間, สถานที่สำหรับพวกหาบน้ำ)

## อ้างอิง

หมวดหมู่:ผู้หญิงเกาหลี
หมวดหมู่:ราชวงศ์โชซ็อน
หมวดหมู่:ราชวงศ์โครยอ
ลวิวโมทอาร์ต

เทศการ **ลวิวโมทอาร์ต** () เป็นเทศกาลดนตรีคลาสสิกระดับนานาชาติประจำปีที่จัดขึ้นในเมืองลวิว และโบรดีและบริเวณโดยรอบในยูเครน เทศกาลได้รับการตั้งชื่อเพื่อเป็นเกียรติแก่ฟรันทซ์ ซาเวอร์ ว็อล์ฟกัง โมทซาร์ท บุตรชายของว็อล์ฟกัง อมาเดอุส โมทซาร์ท ซึ่งอาศัยอยู่ในเมืองลวิวระหว่างปี 1808 ถึง 1838
## อ้างอิง

หมวดหมู่:งานแสดงดนตรี
หมวดหมู่:เทศกาลดนตรีในประเทศยูเครน
เกษรี ณรงค์เดช

**เกษรี ณรงค์เดช** (12 มกราคม พ.ศ. 2478 – 17 เมษายน พ.ศ. 2560) เป็นนักบัญชีและนักวิชาการชาวไทย เธอเป็นศาสตราจารย์ที่คณะพาณิชยศาสตร์และการบัญชี มหาวิทยาลัยธรรมศาสตร์ รวมทั้งดำรงตำแหน่งคณบดีเช่นกัน เธอเป็นผู้มีส่วนสำคัญในการจัดตั้งสถาบันวิชาชีพบัญชีในประเทศไทยและกำหนดมาตรฐานวิชาชีพบัญชี เธอเป็นนายกสมาคมนักบัญชีและผู้ตรวจสอบบัญชีรับอนุญาตแห่งประเทศไทย ตลอดจนดูแลการเปลี่ยนผ่านสู่สภาวิชาชีพบัญชี ซึ่งก่อตั้งขึ้นใน พ.ศ. 2547 ตามพระราชบัญญัติวิชาชีพบัญชี พ.ศ. 2547 โดยเธอดำรงตำแหน่งประธานสภาดังกล่าวจนถึง พ.ศ. 2554

## เครื่องราชอิสริยาภรณ์

 สาขาสังคมศาสตร์

## อ้างอิง

หมวดหมู่:นักบัญชีชาวไทย
หมวดหมู่:นักวิชาการชาวไทย
ริกะ นางาซาวะ

**ริกะ นางาซาวะ** (; ; 11 เมษายน ค.ศ. 1985 – ) หรือที่รู้จักในนาม **ริริกะ** (; ) เป็นนักแสดงเอวีชาวญี่ปุ่น

เธอเป็นนักแสดงรุ่นพี่สาวที่ปรากฏตัวในงานที่หลากหลาย เช่น ชิโจะ, เลสเบียน, หญิงสาว, เครื่องแบบ, พันธนาการ และฮิโตสึมะ

## ประวัติ
เธอได้รับการเปิดตัวผลงานเอวีเมื่อ ค.ศ. 2007

## ผลงานที่ปรากฏตัว
; ค.ศ. 2008
* โอโตโกะ โนะ ซูเกเบนะ โมโซ ชิรีซุ วอลลุม คิว โทเม นินเง็น นิ นาเรรุ ไทสึ โอะ เทนีเรตะ!! ()

หมวดหมู่:นักแสดงหนังโป๊หญิงชาวญี่ปุ่น
การแบ่งเขตภายในเขตปกครองตนเองทิเบต

thumb|400px|เขตการปกครองในเขตปกครองตนเองทิเบต

**[[เขตปกครองตนเองทิเบต]]** เป็นหนึ่งในห้าเขตปกครองตนเองของสาธารณรัฐประชาชนจีน เขตปกครองตนเองทิเบตแบ่งออกเป็น 7 เขตการปกครองระดับจังหวัด เป็น 6 นครระดับจังหวัด และ 1 จังหวัด ภายในนี้ยังแบ่งออกเป็น 74 เขตการปกครองระดับอำเภอ เป็น 8 เขต และ 66 อำเภอ ซึ่งยังแบ่งย่อยออกเป็น 691 เขตการปกครองระดับตำบล เป็น 140 เมือง, 534 ตำบล, 8 ตำบลชาติพันธุ์ และ 9 แขวง

## รายชื่อเขตการปกครอง
ด้านล่างนี้จะแสดงรายชื่อเขตการปกครองระดับจังหวัดและระดับอำเภอทั้งหมดในเขตปกครองตนเองทิเบต

### หมายเหตุ
1 — จากหลักกำหนดหลักทับศัพท์และถอดเสียงโดยพินอินสำหรับชื่อสถานที่ในภาษาชนกลุ่มน้อย ให้ใช้พินอินทิเบตเป็นตัวสะกดอย่างเป็นทางการของชื่อสถานที่ทิเบต

หมวดหมู่:ภูมิศาสตร์ทิเบต
หมวดหมู่:เขตการปกครองของประเทศจีน
คลองหัวกระบือ

**คลองหัวกระบือ** และ **คลองเฉลิมชัยพัฒนา** เป็นคลองในแขวงท่าข้าม เขตบางขุนเทียน กรุงเทพมหานคร แยกจากคลองสนามชัย ไหลลงทิศใต้ไปบรรจบกับคลองอีกสองสาย คือ คลองนาและคลองขุนราชพินิจใจ

## ประวัติ
คลองหัวกระบือมีชุมชนเก่าแก่ บริเวณวัดหัวกระบือซึ่งเป็นวัดโบราณ วัดหัวกระบือสร้างขึ้นเมื่อ พ.ศ. 2281 ปรากฏหลักฐานใน *[[นิราศนรินทร์]]* (พ.ศ. 2352) และ *[[นิราศสามเณรกลั่น]]* (ประมาณ พ.ศ. 2376) รวมถึงพบสมุดข่อยสมัยอยุธยาตอนปลาย จารึกบอกศักราชไว้ว่าจารขึ้นเมื่อ พ.ศ. 2286

แผนที่ที่ชาวยุโรปเขียนขึ้นเมื่อสมัยสมเด็จพระเจ้าปราสาททอง และคัดลอกกันต่อมาในแผ่นดินสมเด็จพระนารายณ์มหาราช มีพิมพ์รวมอยู่ในจดหมายเหตุลาลูแบร์ มีชื่อหนึ่งที่ระบุด้วยอักษรโรมันว่า *Banquebeux* บอกตำบลบ้านที่อยู่บนเส้นทางคลองด่าน ซึ่งก็ดูใกล้เคียงกับชื่อย่าน "หัวกระบือ" ต่อมาภายหลังมีการขุดคลองลัดโคกขามในแผ่นดินสมเด็จพระเจ้าเสือและสมเด็จพระเจ้าท้ายสระจึงทำให้คลองหัวกระบือเป็นเส้นทางสาขาที่แยกออกไปต่างหาก

จากแผนที่กรุงเทพ ร.ศ. 120 (พ.ศ. 2444) ปรากฏว่าทั้งคลองด่าน คลองสนามชัย และคลองหัวกระบือเป็นคลองเดียวกันและต่อเนื่องกันลงไปทางทิศใต้ และมีลักษณะภูมิประเทศและเส้นทางน้ำที่เป็นหลักฐานให้เชื่อว่าเป็นเส้นทางน้ำเก่าที่ติดต่อทะเลได้ ทะเลในอดีตอยู่ลึกเข้ามาในแผ่นดินแถบหมู่บ้านลูกวัวในปัจจุบัน เมื่อชายฝั่งทะเลลดลงมาที่ตำแหน่งปัจจุบัน จึงมีการคลองขุดราชพินิจใจต่อจากคลองหัวกระบือติดต่อกับทะเล

ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์มีพระราชดำริให้ขุดคลองลัดคลองหัวกระบือที่มีสภาพคดเคี้ยวมากเป็นเส้นตรง (ในปัจจุบันคือคลองเฉลิมชัยพัฒนา) เพื่อให้เกิดเป็นเส้นทางเร่งระบายน้ำลงสู่ทะเล ช่วยแก้ปัญหาน้ำท่วม ทำให้เกิดเกาะกลางน้ำหลายเกาะ เช่น เกาะไทรงาม เกาะพอเพียง เกาะคุณกะลา เกาะประลองยุทธ เกาะต้นจาก เกาะวังมัจฉา เกาะมะพร้าวเล็ก เกาะมะพร้าวใหญ่ เกาะเฝ้าทรัพย์ เป็นต้น ภายหลังกรุงเทพมหานครมีโครงการพัฒนาการท่องเที่ยวของเขตบางขุนเทียน เป็นสวนสาธารณะที่มีลักษณะเป็นกลุ่มเกาะแห่งแรกของกรุงเทพมหานคร ตั้งอยู่ฝั่งตรงข้ามของด้านหลังสวนบวรประชานันท์

## สถานที่ริมคลอง
ริมคลองหัวกระบือเป็นที่ตั้งของวัดหัวกระบือ ส่วนริมคลองเฉลิมชัยพัฒนามีสวนบวรประชานันท์ สวนสาธารณะเก่าแก่ที่ตั้งชื่อตามขุนบวรประชานันท์ นายอำเภอคนแรกของบางขุนเทียน มีการสร้างเส้นทางเดิน–วิ่งและเส้นทางปั่นจักรยานความยาว 700 เมตร โดยเริ่มจากสวนบวรประชานันท์ไปสิ้นสุดที่วัดหัวกระบือ 

บริเวณคลองหัวกระบือและคลองเฉลิมชัยพัฒนาพบฝูงลิงแสมอาศัยอยู่ตามธรรมชาติอย่หลายแห่ง รวมประมาณ 500–600 ตัว และเป็นที่ตั้งของอนุสาวรีย์คุณกะลา ซึ่งเป็นอดีตลิงทรงเลี้ยงของพระบาทสมเด็จพระมหาภูมิพลอดุลยเดชมหาราช บรมนาถบพิตร ในปัจจุบันลูกหลานของคุณกะลายังคงอาศัยอยู่ในบริเวณนี้ประมาณ 300 ตัว

## อ้างอิง

หัวกระบือ